Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: képzésének, vizsgáztatásának szabályairól és díjairól szóló 8/2002. (I. 30.) KöViM rendelet
Paragraph Index: 1820

a) Az egészségügyi intézményekben keletkezett és ártalmatlanítás céljából szállított, az ADR 6.2 osztály alá sorolt, fertõzõ hulladékok belföldi szállításánál a csomagolóeszközt, IBC-t vagy nagycsomagolást — ha a hulladékot csomagolóeszközökkel, az IBC-vel vagy a nagycsomagolással együtt ártalmatlanítják — az illetékes hatóság a 6.1, 6.3, 6.5 és 6.6 fejezet elõírásaitól eltérõen is engedélyezheti. Az engedélykérelemhez mellékelni kell az ESZCSM Orvostechnikai Hivatal véleményét és javaslatát, melynek ki kell terjednie a hulladék ADR szerinti besorolására és a 6.1, 6.3, 6.5 és 6.6 fejezet elõírásaitól eltérõ vizsgálati paraméterekre is.

Source: https://magyarkozlony.hu/hivatalos-lapok/34b364376ec4fe16511c9bfc3ba43e77bb99f0bc/dokumentumok/ce82e9a071d7ba7a903f11b01050dda1f7317261/letoltes